202 



PlfeCES A L'APPUI. 



En 1'assault ne povez villainement morir ; 

 Mais , se vous ne croyez haulte gloire merir , 

 Et renom immortel , pour lequel acquerir , 

 Ne la debvez attendre , ains d'armes requerir. 



Tant seullement poeut nuyre aux meschans malheureux 

 Qui follement s'amusent en ces biens temporeux 

 Et ne font entreprinse pour aultres ne pour eulx, 

 Fors qu'en sa grace soient en estat dangereux. 



(Ibid.) 



Ca Jiantaine &e luaoence. 



Jadis cstoit une fontaine , 

 Comme on lit et voit en painture , 

 Ou viellesse et age haultaine 

 Retournoit en vive nature ; 

 La ne se baingnoit creature , 

 Tant fust-elle ridee et sesche , 

 Sans repreudre une pourtraicture 

 Jone , riant , plaisant et fresche. 



La , se muoit la barbe blanche , 

 En ung menton a prime laine ; 

 La, se dressoit la courbe hanche 

 Et retournoit vertu en 1'aine ; 

 La , toute viellesse vilaine , 

 Flestrie et preste de morir , 

 Recouvroit et poux et alaine 

 Et commencoit a reflourir. 



(Cliampion des Dames ) 



Ca JJrance. 



Mais vous , Franczois de France nes , 

 Done pensez-vous qu'ainsy avient 

 Que d'Anglois estes gouvernez 

 Et qu'esclave France devient ; 

 Car d'amours il ne vous souvient 

 Et pieca n'en est souvenu ; 

 11 a convenu et convient 

 Que mal vienne et soil avenu. 



Puisque commun amour boutastes 

 Arriere de vous , et a part 

 Haines parciales hantastes, 

 En France a couru le Liepart. 

 Encor y est et ne s'en part ; 

 Tant y sera que vous vendrez 

 Ensemble en friez et en champart 

 Et a le vener convendrez. 



Entre n'y fust pour sa puissance , 

 Sinon par vos haines mauldictes ; 

 II n'y povait pas entrer sans ce ; 

 De Dieu soient elles maldictes ! 

 Encores diray-je mauldictes, 

 Car il fault que mauldis soyez , 

 Quant aultrement ne contredictes 

 Aux ennemis que vous voyez. 



Se les membres de vostre corps 

 Avoyent pris debat ensemble, 

 Et mortielx fussent leurs descors , 

 Comment durriez? Ainsy me semble 

 Pour ce que chascun ne s'assemble 

 Et au commun bien ne s'applicque , 

 Ains pour lui tire have et emble , 

 ' Mal va vostre chose publicque. 



